Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 128/12/5507	Námestovo, 27.6.2013
EEČ : 2-41-94-2013

U Z N E S E N I E

Trestná vec:	obvinený XXXXX  
Prečin:	poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Námestovo zo dňa 22.5.2012, spisová značka Pv 128/12/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že dňa 23. 01. 2012 v čase okolo 20.00 hod. pri rodinnom dome XXXXX, kuchynským nožom prepichol 4 kusy pneumatík na tam odparkovanom motorovom vozidle zn. Mercedes Vito 111 CDI, ev.č . XXXXX, čím týmto konaním spôsobil XXXXX, škodu vo výške 512,- Eur, 

Uznesením prokurátora Okresnej prokuratúry Námestovo zo dňa 22.5.2012, spisová značka Pv 128/12/5507, bola určená obvinenému skúšobná doba v trvaní 12 mesiacov.
Odôvodnenie:
Prokurátor Okresnej prokuratúry Námestovo uznesením sp. zn. Pv 128/12 zo dňa 22. 5. 2012 podľa § 216 ods. 1 Trestného poriadku podmienečne zastavil trestné stíhanie obvineného XXXXX stíhaného pre prečin poškodzovanie cudzej veci podľa § 245 ods. 1 Trestného zákona.
 
	Podľa § 216 ods. 2 Trestného poriadku bola obvinenému určená skúšobná doba v trvaní 12 mesiacov, ktorá začala obvinenému plynúť právoplatnosťou uznesenia o podmienečnom zastavení trestného stíhania, t. j. dňa 1. 6. 2012.

	Po uplynutí skúšobnej doby boli vyžiadané na obvineného XXXXX odpis z registra trestov, správa z Obvodného úradu Námestovo, odbor všeobecnej vnútornej správy, správa o povesti z Obce XXXXX, správa z Obvodného oddelenia PZ Námestovo a správa z Okresného riaditeľstva PZ Dolný Kubín, pričom bolo zistené, že obvinený nebol počas plynutia skúšobnej doby súdom trestaný, ani priestupkovo riešený, a ani z miesta trvalého bydliska menovaného, nevyplývajú na neho žiadne negatívne skutočnosti. Taktiež do súčasnosti nebolo vyšetrovateľom  PZ ani povereným príslušníkom PZ vedené trestné stíhanie voči menovanému.  Zároveň zo správy od poškodeného XXXXX vyplýva, že XXXXX mu uhradil škodu vo výške 350,-Eur a tým si teda splnil povinnosť nahradiť škodu poškodenému v priebehu skúšobnej doby. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Na základe všetkých vyššie popísaných skutočností som dospel k záveru, že obvinený v skúšobnej dobe viedol riadny život, splnil povinnosť nahradiť spôsobenú škodu  a podmienečné zastavenie trestného stíhania splnilo svoj účel, preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor